Kristana centro "Albert Schweitzer" (Jena)

eta|interno (diserva sekcio)
La komunumejo Albert Schweizer (germane: Gemeindezentrum Albert Schweitzer) estas protestantisma centro en Wenigenjena, eosta kvartalo de Jena, Germanujo. Renkontiĝas ĉi tie por diservoj, pluklerigoj, akcepto de servoj animzorgadaj, eklezimuzikĝuado. Troviĝas ĉi je Am Steinborn 136 konsistigante la animzorgadan distrikton Gemdental (kune kun la preĝejoj je Jenaprießnitz, Großlöbichau kaj Kleinlöbichau. La nekutima patroneco de Albert Schweitzer kiel ankaŭ la konstrŭistorio komprenatas nur en kunteksto de la speciala situacio de kristanoj vivintaj en komunisma GDR. 

 Historio 
Dum la 1930-aj jaroj estiĝis en Wenigenjena la loĝada zono Schlegelsberg, kie ŝajne pli gravis libera penso ol kristanismo. Tiam la malmultaj kristanaj enloĝantoj apartenis al la komunumo de Ŝilerkirko. Kreskis ĝi post la Dua Mondmilito ankaŭ pro la ekloĝado ĉi-tiea de forpelitaj germanoj el Orienta Eŭropo: pro tio estiĝis la volo havi propran kapelon surloke. Baldaŭ konstruiĝis barako ligna por tio, kiu konserviĝis. Danke al dezajnaĵoj de Hans Schlag kaj Arndt Zimmermann evoluigis inĝeniero Rolf Wolfram relative grandan komplekson kun edifaj ĉambroj kaj paroĥestrejo. Anstataŭis ne permesitan kirkoturon kampanileto. Meto de la fundamenta ŝtono estis en la 6.11.1955. Sed tujan  finkonstruon ĉikanis ade ŝtataj aŭtoritatoj kaj necesis eĉ malekigo de la konstrulaboroj. Post kiam la nobelpremiito Albert Schweitzer en septembro 1958 konsentis pri nomiĝo de la komplekso por li, ĉesis ankaŭ la ŝtataj malhelpoj. Tamen la tuto iĝu pli modesta, sen galerio kaj samgrunda paroĥestrejo. Ankaŭ la kvalito de la konstrumaterialo malbonis.Michael Groß: "Dach für die Schlegelsberg-Kirche", ĉe: TLZ, 11.8.2018 Responsulo konstruada estis tiam Helmut Müller el Jena.

Solena konsekro eblis en la 5.6.1960 fare de paroĥestro Ludwig Ehrhardt kaj landa episkopo Moritz MitzenheimGertrud Fischer: "Im Sinne des Humanisten. Landesbischof D. Mitzenheim weihte das Gemeindezentrum 'Albert Schweitzer'"] - ĉe: TLZ, 9.6.1960. Firmao Schilling el Apolda donacis tri ŝtalajn sonorilojn kaj etan kampanilon. De la komencoj ĝis la 1990-aj jaroj Max Keßler, fondinto de la evangelia eldonejo Wartburg-Verlag, estis ĉefa kaj lerta interparolanto kun superaj instancoj. Dum la unuaj jardekoj zorgis pri infanoj kaj junuloj Christel Pommerening: la de ŝi gvidata teatrotrupo longe furoris.

 Interno 
Artisto Harry Franke el Jena kreis por la altarejo la kupran krucon kun la resurektinta kaj benanta Kristo kaj postan, rondan mozaikfenestron. La vitraloj orflavaj bildigas radian kronon (malantaŭ la krista kapo) kun senĉese reflektantaj lumoj por signifi tiel la eternon. La orgenon konstruis Alexander Schuke el Potsdam; ĝi havas ses registrojn, klavaron kaj pedalon (mekanike). 
 Animzorgantoj 
 Ludwig Ehrhardt: 1953–1970
 Eberhard und Anneliese Hertzsch: 1971–1984
 vakanteca zorgadteamo: 1985–1988
 Matthias Rost: 1989–1999
 Heinz Bächer: 2000–2001
 Ulrike Spengler: 2002–2011
 Sven Hennig: ekde 2012 

 Literaturo 
 Gotteshäuser im Kirchenkreis Jena – Historie, Innenausstattung, Restaurierung. Eldonis Gerhard Jahreis k.a., Jena 2021, ISBN 978-3-00-068797-6 (enhavo)

 Eksteraj ligiloj 

 hejmpaĝo 
 kirka historio kaj arkitekturaj detaloj - verkis Gisela kaj Reinhard Guthke

 Notoj 




Kategorio:Konstruaĵoj en Jena
Jena 
kategorio:Aperis en 1960